CELEX: 32004D0613
Language: et
Date: 2004-08-06 00:00:00
Title: 2004/613/EÜ: Komisjoni otsus, 6. august 2004, seoses nõuanderühma loomisega toiduahela ning looma- ja taimetervise alal

25.8.2004   
            
            
               ET
            
            
               Euroopa Liidu Teataja
            
            
               L 275/17
            
         
      KOMISJONI OTSUS,
   6. august 2004,
   seoses nõuanderühma loomisega toiduahela ning looma- ja taimetervise alal
   (2004/613/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   ning arvestades järgmist:
   
               (1)
            
            
               2001. aasta 25. juulil kohaldatud valges raamatus Euroopa valitsemise kohta (1) kohustus komisjon avama rohkem Euroopa Liidu poliitikate väljatöötamisprotsesse tagamaks kodanike ja organisatsioonide laiemat osalust poliitika algatamises ja rakendamises.
            
         
               (2)
            
            
               Komisjon kohaldas 11. detsembril 2002 (2) teatise “Komisjoni poolt asjaomaste poolte suhtes kohustuseks võetud konsultatsioonidele rakendatavate üldpõhimõtete ja miinimumnormide” kohta komisjoni talituste terviku sidusa lähenemise tagamiseks nõustamisprotsessis ja nõustamiste läbipaistvuse suurendamiseks.
            
         
               (3)
            
            
               Komisjonil on vaja nõustada ja teavitada tarbijaid ning ka asjaomaseid sotsiaal-majanduslikke ringkondi toiduainete ja loomade toidu märgistuse ja pakendamisega seonduvates küsimustes, toiduohutuse ja loomatoidu, inimtoitumise alaste toiduaineid käsitlevate õigusaktide, loomatervise ja loomade heaolu, ning ka taimetervise alal.
            
         
               (4)
            
            
               Euroopa Parlamendi ja nõukogu määrus (EÜ) 178/2002, millega kehtestatakse toiduaineid käsitlevate õigusaktide üldpõhimõtted ja -eeskirjad, ning asutatakse Euroopa toiduohutuse amet ja määratakse kindlaks toiduohutuse alase kord, (3) näeb ette kodanike avatud ja läbipaistva nõustamise otseselt või esindusorganite vahendusel toiduaineid käsitlevate õigusaktide väljatöötamise, hindamise ja läbivaatamise käigus, välja arvatud juhul, kui küsimuse pakilisus seda ei võimalda.
            
         
               (5)
            
            
               Komisjoni poolt 12. jaanuaril 2000. aastal kohaldatud toiduohutuse valge raamat (4) nägi ette toiduohutuse nõuanderühma loomise, koondades kokku olemasolevad nõuandekomiteed (Aktsioon 81).
            
         
               (6)
            
            
               Toiduainete nõuandekomitee asutati komisjoni otsusega 80/1073/EMÜ. (5)
               
            
         
               (7)
            
            
               Asutatud on teised nõuandekomiteed ühise põllumajanduspoliitika vallas komisjoni otsusega 98/235/EMÜ. (6)
               
            
         
               (8)
            
            
               Omandatud kogemuse varal on ilmnenud vajadus toiduahela ja looma- ja taimetervisega seonduvate teemade osas olemasolevate erinevate nõuandekomiteede kokku koondamiseks ja ümber korraldamiseks, ning nende toimimise parandamiseks.
            
         
               (9)
            
            
               Peamine on rajada alalised kodanike nõustamise süsteemid Euroopa tasemel ühenduse toiduaineid käsitlevate õigusaktide väljatöötamise, hindamise ja läbivaatuse käigus.
            
         
               (10)
            
            
               Lähtuvalt tarbijakaitse tagamiseks toiduahela ja looma- ja taimetervise globaalse lähenemise vajadusest on oluline kaasata konsultatsioonisüsteemide valdkonda toiduaineid käsitlevate õigusaktidega seonduvate küsimuste tervik, mis hõlmab toiduainete ja loomade toidu märgistuse ja pakendamise alaseid aspekte, toiduaineohutust ja loomade toidu ohutust, inimtoitumise ohutust seoses toiduaineid käsitlevate õigusaktidega, loomatervist, kuid ka loomade heaolu ja taimetervise erivaldkondadega seonduvaid aspekte, nagu taimede kaitse, taimravimeid ja nende jääke ning ka seemnete ja reproduktsioonimaterjali turustamise tingimusi, kaasa arvatud biomitmekesisus ja tööstusliku omandit ja selle juurde kuuluvaid valdkondi.
            
         
               (11)
            
            
               Võttes arvesse kõnesoleva nõustamisvaldkonna ulatuslikkust ja asjaomaste poolte ladviku suurt arvu, eeldab alaliste konsultatsioonisüsteemide tõhusus kodanike nõustamist toiduahela ja looma- ja taimetervise huvides esindusorganite kaudu Euroopa tasemel, isegi kui kodanike otsene nõustamine peab siiski jääma võimalikuks.
            
         
               (12)
            
            
               Asjaomased ühiskondlik-ametialased keskkonnad, kaasa arvatud liikmesriikide tarbijaühistud moodustasid Euroopa Liidu tasemel organisatsioonid, mille eesmärgiks on toiduahela ja looma- ja taimetervise alaste huvide esindatuse tagamine Euroopa tasemel.
            
         
               (13)
            
            
               Konsultatsioonisüsteemide kvaliteet eeldab, et otsesed vahetused komisjoni ja esindusorganite vahel Euroopa tasemel võivad toimuda struktureeritud koosolekute käigus nõuanderühma raames, nimelt komisjoni tegevusprogrammi osas toidu valdkonnas.
            
         
               (14)
            
            
               Nõuandetöörühma koosseis ei pea olema liiga suur praktilistel koosolekute korralduse põhjustel, tagades toiduahela ja looma- ja taimetervise huvide sobiva esindatuse. Kuna rühmaga konsulteeritakse eriti komisjoni tegevusprogrammi osas, ongi peamine, et seal oleks esindatud esindusorganid, mis on kõige enam võimelised kaitsma toiduahela ja looma- ja taimetervisega seonduvaid üldiseid huvisid Euroopa tasemel.
            
         
               (15)
            
            
               Rühma tööde tõhususe ja läbipaistvuse tagamiseks, võimaldavad selle töömeetodid töörühmade koosolekute korraldamist, kusjuures rühmi võib vajadusel laiendada teistele asjaomastele isikutele või organitele.
            
         
               (16)
            
            
               Selguse huvides tuleks otsus 80/1073/EMÜ kehtetuks tunnistada,
            
         ON VASTU VÕTNUD KÄESOLEVA OTSUSE:
   Artikkel 1
   Komisjoni juurde luuakse toiduahela ning looma- ja taimetervise nõuanderühm, edaspidi nimetatud “rühm”.
   Artikkel 2
   Missioon
   1.   Komisjon konsulteerib rühmaga oma tegevusprogrammi suhtes järgmistes valdkondades:
   
               —
            
            
               toiduaineohutus ja loomatoit,
            
         
               —
            
            
               toiduainete ja loomatoidu märgistus ja pakendamine,
            
         
               —
            
            
               inimtoitumine, seoses toiduaineid käsitlevate õigusaktidega,
            
         
               —
            
            
               loomatervis ja loomade heaolu,
            
         
               —
            
            
               taimekaitse, taimravimite ja nende jääkidega ning seemnete ja reproduktsioonimaterjalide turustamise tingimuste, kaasa arvatud biomitmekesisuse ja vastavate tööstusliku omandi valdkondadega seonduvad küsimused.
            
         2.   Lisaks võib komisjon rühmaga konsulteerida kõikides meetmetes, mis tal tuleb nendes valdkondades kasutusele võtta või esitada.
   Artikkel 3
   Rühma koosseis
   1.   Rühm koosneb Euroopa tasemel esindusorganite esindajatest, kelle arv ei või ületada 45. Nende organite eesmärgiks peab olema artikli 2 paragrahvis 1 nimetatud valdkondadega seonduvate huvide kaitsmine, ning nad peavad vastama järgmistele nõuetele: kaitstavate huvide üldine iseloom, kõikide või enamuse liikmesriikide esindatus, ja alaline olemasolu ühenduse tasandil, mis võimaldab otsest juurdepääsu liikmete asjatundlikkusele koordineeritud ja kiirete reaktsioonide väljatöötamiseks.
   2.   Ühe kuu jooksul arvates käesoleva otsuse kohaldamise kuupäevast kutsub komisjon rühmas osaleda soovivaid organeid endast ühe kuu jooksul märku andma, tõendades oma huvi ja vastavust eespool nimetatud nõuetele.
   3.   Komisjon valib organid, kes täidavad kõige sobivamalt eespool nimetatud nõuded, ja võtab vastu nende loetelu, mis avaldatakse Euroopa Liidu Teatajas.
   4.   Iga valitud organi ülesandeks on tagada nõustamis- ja teavitustööde koordineerimine selles organis, esitades võimalikult suurema huvide esindusega seisukohti.
   Artikkel 4
   Korraldussätted
   1.   Rühm koguneb põhimõtteliselt 2 korda aastas komisjoni asukohas ja alati, kui komisjon seda vajalikuks peab.
   2.   Töörühmi võib moodustada eriküsimuste uurimiseks rühma poolt antava mandaadi alusel või kui see osutub vajalikuks.
   3.   Komisjon võib kutsuda rühma või töörühmade töös osalema eksperte või vaatlejaid, kaasa arvatud kolmandate riikide päritolu esindusorganeid, kui see osutub kasulikuks ja vajalikuks.
   4.   Nii rühm kui ka töörühmad kogunevad komisjoni poolt määratud korra ja kalendri järgi. Komisjon kindlustab koosoleku eesistumise.
   5.   Rühm kohaldab oma sisekorraeeskirjad komisjoni poolt esitatud eelnõu alusel. Komisjoni talitused kindlustavad rühma, kaasa arvatud töörühmade, koosolekute ja tööde sekretariaaditeenused.
   6.   Komisjon tagab rühma tööde avalikkuse.
   Artikkel 5
   Konfidentsiaalsus
   Rühma liikmed, vajadusel rühma koosolekule kutsutud eksperdid ja kõik teised vaatlejana kutsutud isikud kohustuvad mitte avaldama informatsiooni, mis sai neile teatavaks rühma või selle töörühmade tööde käigus juhul, kui komisjon on nimetanud kõnesoleva informatsiooni konfidentsiaalset iseloomu omavaks. Sellistel juhtudel võib komisjon otsustada, et ainult rühma liikmed saavad seda informatsiooni ja osalevad koosolekutel.
   Artikkel 6
   Lõppsäte
   Komisjoni otsus 80/1073/EMÜ toiduainete nõuandekomitee uue põhikirja kohta on kehtetuks tunnistatud.
   Artikkel 7
   Jõustumine
   Käesolev otsus jõustub Euroopa Liidu Teatajas avaldamise päeval.
   
      Brüssel, 6. august 2004
      
         
            Komisjoni nimel
         
         
            komisjoni liige
         
         David BYRNE
         
      
   
   
      (1)  COM(2001) 428 lõplik.
   
      (2)  COM(2002) 704 lõplik.
   
      (3)  EÜT L 31, 1.2.2002, lk 1. Määrust on viimati muudetud määrusega (EÜ) nr 1642/2003 (ELT L 245, 29.9.2003, lk 4).
   
      (4)  COM(1999) 719 lõplik.
   
      (5)  EÜT L 318, 26.11.1980, lk 28.
   
      (6)  EÜT L 88, 24.3.1998, lk 59.